CELEX: C2007/297/51
Language: da
Date: 2007-12-08 00:00:00
Title: Sag C-474/07: Sag anlagt den 25. oktober 2007 — Europa-Parlamentet mod Kommissionen for De Europæiske Fællesskaber

8.12.2007   
            
            
               DA
            
            
               Den Europæiske Unions Tidende
            
            
               C 297/31
            
         Sag anlagt den 25. oktober 2007 — Europa-Parlamentet mod Kommissionen for De Europæiske Fællesskaber
   (Sag C-474/07)
   (2007/C 297/51)
   Processprog: engelsk
   Parter
   
      Sagsøger: Europa-Parlamentet (ved K. Bradley og U. Rosslein, som befuldmægtigede)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens forordning (EF) nr. 915/2007 af 31. juli 2007 om ændring af forordning (EF) nr. 622/2003 om foranstaltninger til gennemførelse af grundlæggende fælles normer for luftfartssikkerhed (1), og
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Europa-Parlamentet besluttede i 2002 som medlovgiver sammen med Rådet, at visse gennemførelsesforanstaltninger vedrørende luftfartssikkerhed ikke skulle offentliggøres. Sagsøgeren har gjort gældende, at Kommissionen har anvendt bestemmelserne forkert ved systematisk at undlade at offentliggøre gennemførelsesforanstaltninger, som det ikke er nødvendigt at hemmeligholde. Med vedtagelse af forordning nr. 915/2007 har Kommissionen fejlfortolket sine beføjelser i henhold til forordning nr. 2320/2002, tilsidesat artikel 254 EF og principperne om demokrati, åbenhed og offentliggørelse af retsakter, skabt retsusikkerhed og undladt at give en gyldig begrundelse.
   
      (1)  EUT L 200, s. 3.